Diari Oficial de la Generalitat Valenciana


Sumari del DOGV 1257, del 05-03-1990 (1990/816731)

ACORD de 26 de febrer de 1990, del Consell de la Generalitat Valenciana, pel qual queda aprovada la tarifa de preus per als serveis d'inspecció tècnica de vehicles a l'àmbit territorial de la Comunitat Autònoma Valenciana.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1257

Data del DOGV
:   05-03-1990

Secció del DOGV
:   ALTRES DISPOSICIONS

Número del document
:   1990/816731


Data del document
:   26-02-1990

Organisme emissor
:   Conselleria d'Indústria, Comerç i Turisme

Tipus de document
:   Acord

Anàlisi jurídica

Acord de 26 de febrer de 1990, del Consell de la Generalitat Valenciana, pel qual s'aprova la tarifa de preus dels serveis d'Inspecció Tècnica de vehicles a l'àmbit territorial de la Comunitat Valenciana.  
El Consell de la Generalitat Valenciana, en la sessió celebrada el dia 26 de febrer de 1990, adoptà l'acord següent:  
En compliment del que s'estableix a l'article sisé del decret 198/1987 de 7 de desembre, del Consell de la Generalitat Valenciana pel qual s'assignava a l?empresa pública de la Generalitat Valenciana, Seguridad y Promoción Industrial Valenciana, SA, (SEPIVA), la gestió del servei de inspecció tècnica de vehicles a l?àmbit territorial de la Comunitat Autònoma Valenciana, el Govern Valencià aprovà, per acord de 8 de febrer de 1988, la tarifa de preus corresponent.  
Durant el temps transcorregut des d'aleshores, han vengut implantant-s'hi inspeccions específiques no recollides abans, com ara, la dels vehicles usats d'importació, sèries de vehicles d'un mateix tipus, diagnosi del motor i les corresponents a tractors, remolcs agrícoles i maquinària agrícola autopropulsada (ITRAYMA d'ara en avant), aquestes últimes amb tarifa aprovada per l'acord del Consell de la Generalitat Valenciana de 3 de juliol de 1989, però que requereixen, en qualsevol cas, la seua incorporació actualitzada a un text únic on queden recollits tots els conceptes que configuren la tarifa vigent d'inspecció tècnica de vehicles.  
D'altra banda, la gestió del servei, a través de l?empresa pública SEPIVA, ha proporcionat un millor coneixement dels costos que requereix la prestació d'aquest servei, i possibilita la fixació d'una tarifa de preus que permeta a les empreses concessionàries ITV Vega Baixa i Pistes Iteuve, SA, el manteniment del necessari equilibri econòmic.  
Cal destacar el caràcter gratuït que passen a tenir les segones i les succesives inspeccions que hagen de realizar-se en un vehicle com a conseqüència dels defectes trobats en una primera revisió. Açò és així per entendre que la tarifa de revisió ha de cobrir els costos eventuals que puguen originar-se per la realització de posteriors verificacions sobre el mateix vehicle.  
Així mateix s'ha estimat convenient considerar gratuïtes les inspeccions que, voluntàriament, efectuen aquells usuaris de l?Estació d'Inspecció Tècnica de Vehicles que vulguen obtenir una diagnosi de funcionament del motor del seu vehicle. Es pretén potenciar, d'aquesta manera, la utilització d'aquest tipus de diagnòstics, per entendre que l?estalvi de combustible que pot suposar per als usuaris, la disminució de la factura energètica i la millora del medi ambient atmosfèric per al conjunt de la societat, suposen una contraprestació suficient als costos que hagen d'assumir-se per a generar aquests beneficis socials.  
Per aquesta raó, a proposta del Conseller d'Indústria, Comerç i Turisme i amb l'informe previ de la Conselleria d'Economia i Hisenda, el Govern Valencià acorda:  
Primer  
1. Aprovar les tarifes d'inspecció tècnica de vehicles que hi ha als annexos I, II, III i IV d'aquest acord.  
2. Les tarifes de l'annex I s'aplicaran a les inspeccions periòdiques en totes les estacions ITV de la Comunitat Autònoma Valenciana.  
3. Les tarifes de l'annex II s'aplicaran a les inspeccions no periòdiques de vehicles a les estacions ITV (fixes o mòbils) de SEPIVA.  
4. Les tarifes de l'annex III s'aplicaran a les inspeccions que ha de realitzar SEPIVA fora de les estacions fixes o mòbils d'ITV, i a la verificació d'aparells taxímetres i comptaquilòmetres.  
5. La tarifa de l'annex IV correspondrà a la inspecció tècnica de vehicles d'importació usats, a les estacions ITV expressament autoritzades per a aquesta finalitat.  
Segon  
Les tarifes aprovades seran exigibles a les inspeccions que es realitzen des de l'entrada en vigor d'aquest acorda sempre que els titulars dels vehicles afectats no havien anticipat l'import de les tarifes aplicables fins aleshores.  
Tercer  
Quan en un mateix desplaçament efectuat fora de l?estació ITV, per personal de SEPIVA degudament autoritzat, s'hagen d'inspeccionar diferents vehicles d'una mateixa sèrie, la tarifa corresponent de l'annex III s'abonarà per cada grup de trenta vehicles.  
Quart  
1. Quan els defectes detectats en un vehicle requeresquen la nova presentació d'aquest a la inspecció, aquesta tindrà caràcter gratuït.  
2. En aquelles estacions ITV de la Comunitat Autònoma Valenciana, que compten amb l?equipament necessari per a aquesta finalitat, els automòbils que hagen realitzat la inspecció obligatòria podran obtenir, complementàriament i amb caràcter gratuït, una revisió i una diagnosi de funcionament de motor.  
Cinquè  
Si la inspecció es practica a requeriment de l'autoritat competent i el resultat és favorable, no s'aplicarà cap tarifa al càrrec del particular, sempre que el vehicle havia passat les inspeccions periòdiques corresponents dins del termini establert.  
Sisé  
Les tarifes establertes en aquest acord inclouen la totalitat de les despeses imputables a la inspecció, llevat de l'IVA.  
Seté  
Aquest acord vigirà el dia de la seua publicació al Diari Oficial de la Generalitat Valenciana  
València, 26 de febrer de 1990.  
El Conseller Secretari del Govern Valencià,   
EMERIT BONO I MARTINEZ  
ANNEX I  
Tarifes de les inspeccions periòdiques de vehicles en  
totes les estacions ITV de la Comunitat Autònoma Valenciana  
Tipus de vehicle Quantia  
Pes màxim autoritzat menor o igual a 3.500 Kg 2.174 PTA  
Pes màxim autoritzat major de 3.500 Kg 3.316 PTA  
Vehicles fins a 3 rodes 836 PTA  
Agrícoles (ITRAYMA) 715 PTA  
Pesada de vehicles 310 PTA  
Segones i successives inspeccions derivades de  
defectes trobats a la 1ª. Inspecció Gratuïtes  
ANNEX II  
Tarifes de les inspeccions no periòdiques de vehicles  
a les estacions ITV de SEPIVA  
Tipus de vehicle Quantia  
Pes màxim autoritzat menor o igual a 3.500 Kg 2.174 PTA  
Pes màxim autoritzat major de 3.500 Kg 3.316 PTA  
Vehicles fins a 3 rodes 836 PTA  
Agrícoles (ITRAYMA) 2.174 PTA  
Segones i successives inspeccions derivades de  
defectes trobats a la 1ª. Inspecció Gratuïtes  
ANNEX III  
Tarifes d?altres inspeccions que ha de realitzar  
l'empresa pública SEPIVA  
Inspeccions reglamentaries realitzades fora d'una estació ITV 4.76OPTA  
Verificació d'aparells taxímetres i comptaquilòmetres:  
 - Tarifa única 707 PTA  
 - Tarifa múltiple 1.053 PTA  
ANNEX IV  
Tarifa de vehicles d?importació usats 6.980 PTA